
STUEFUGLENE 

Spurvene 1 

For en del år siden var spurve mere almindelige som burfugle, end 
tilfældet er i dag, og det er virkelig en skam, for de fleste arter er både 
morsomme og som regel i en særdeles fornuftig prisklasse - desværre 
kommer de ikke her til landet, som så mange andre fuglearter, i større 
antal, ofte sammen med andre fuglesendinger og kun nogle få styk¬ 
ker. Derfor er det ikke altid så let at få samlet et par sammen, og også 
det kræver tålmodighed - desværre en mangelvare hos adskillige fugle¬ 
venner i dag. Jeg har ofte haft et enkelt eksemplar af flere af disse 
arter gående i årevis og ventet på partner, og så en skønne dag lykkes 
det alligevel, og det synes jeg er spændende. 

De fugle, jeg her i det følgende vil omtale, hører alle til den under¬ 
familie, der hedder Spurvene, Passerinae. 

Deres fællestræk er ret kraftigt næb af en noget forskellig type. Af 
størrelse varierer de fra 115 - 175 mm, det er omtrent i størrelse mel¬ 
lem broncefinke 115 mm og risfugl 170 mm. De er ikke særlig farve¬ 
strålende, ofte kun gråbrune og, bortset fra guldspurvene og Kapspur¬ 
ven, er der ingen ydre farveforskel på kønnene. 

Halerne er som regel kløftede, men der er dog undtagelse med kæm¬ 
pespurven, der i paran tes bemærket ikke er større end 140-150 mm. 
Vingernes større fjer og halefjerene er som regel lysere kantet. 

Fuglenes bevægelser er meget hurtige, de er gode flyvere, noget for¬ 
svarslystne og territoriehævdende, hvis de har rede, men heri adskiller 
de sig næppe fra størsteparten af de fugle, vi jævnligt har, når lige 
undtages de deciderede flok- eller koloniynglende fugle, og de kan i 
grunden også være skrappe til at jage uønskede fugle, der kommer in¬ 
denfor det område, de nu engang mener de har ret til. 

Spurvene bygger enten i hulheder, undertiden i kasser, men også 
selvbyggede reder anvendes, de er da som regel lukkede, ofte meget 
voluminiøse og med sidevendt indgangshul. Rugetid 9-11 dage. Æggene 
hvidlige med brune eller violette stænk. Spurve er i reglen ynglevillige. 

Lad os begynde med den største art: 

SWAINSONS SPURV 
Passer swainsoni Riipp. 

Engelsk: Sweinson's Sparrow. Tysk: Sweinsonsperling. 
FARVEBESKRIVELSE: 

<3 og $ : Hoved og hals grå, men går over skulderpartiet over i det 
kastaniebrune, der breder sig ud over vingedækfjerene; underryg rød¬ 
brun. Vingesvingfjer og halefjer mørkebrune med svage lysere kanter, 
over vingen et smalt noget udvisket tværbånd dannet af de lysere spid- 

ser på de store vingedækfjer. Undersiden blågrå til askegrå, mod gattet 
næsten hvid. Iris mørkebrun, næb sortagtigt, løb sortbrune. 

Længde: 160-175 mm; vinger 80-85 mm; hale 65-80 mm. 

UDBREDELSE: Afrika, hvor den træffes i Eritrea, Abessinien og bri¬ 
tisk Somaliland - især i højlandet, hvor den lever på ægte spurvemaner. 
Den bygger en typisk spurverede under hytternes tagskæg, i hulheder 
overalt hvor disse findes, men også væverreder tilbygger og udforer 
den med fjer, dun og hår. 

Der lægges indtil 6 æg, men som regel 4, de er hvidlige, men plettede 
og tegnede med brunt eller mørkviolet, de varierer stærkt såvel i 
grundfarven som i pletterne. 



J FANGENSKAB er det en hårdfør og fordringsløs, robust, men noget 
urolig fugl, som har fået et meget dårligt rygte som en brutal fugle¬ 
dræber og redeplyndrer - men slet så galt er det nu ihvertfald ikke 
altid fat, jeg har i mange år haft den i fællesvoliere uden at der er sket 
noget. Den jager, når den har rede, de andre fugle bort, men det gør jo , 

næsten alle fuglearter, og da den jo har en størrelsesovervægt, er det 
nok tilrådeligt at holde den separat i yngletiden hvis man ikke råder 
over en stor voliere, men forsigtighed må under alle omstændigheder 
iagttages. 4 

Neunzig anfører, at den har været opdrættet flere gange, men sikker¬ 
hed med denne påstand er meget svag, og nogen beskrivelse foreligger 
ikke, idet den eneste jeg kender fra 1880, sikkert er gråhovedet spurv, 

Passer grisens, og den i Avicultural Magazine 1910 fra Teschemaker 
ligeledes er grisea, derfor må det konstateres, at direktør Curt af Ene¬ 
hjelm i marts 1953 her i »Stuefuglene« gav en meget interessant og ud¬ 
tømmende beretning om flere mislykkede og eet i 1951 fuldbyrdet op¬ 
dræt af een unge, hvilket altså indtil andet er bevist, må stå som et 
L opdræt i verden . Desværre var jeg på det tidspunkt ikke redaktør af 

»Stuefuglene«, og der blev derfor ikke foretaget den fornødne under¬ 
søgelse og selve artiklen burde også have været offentliggjort som ver¬ 
densopdræt - nu gør vi fejlen god igen - undskyld, Curt! 

Sweinsonsspurven har jeg selv haft senere mange gange. Fuglen ser 
jo sådan set ikke ud af noget og koster derfor næsten ingenting. Fra 
1954 og indtil marts i år (1966) har jeg haft adskillige eksemplarer og 
ikke været denne fugl foruden. De har lavet rede mange gange under 
vidt forskellige forhold og jeg har 5 gange haft unger, men aldrig nogen 
på pinden, det højeste jeg har drevet det til var 2 unger, som næsten 
var fuldfjerede 1956, men jeg har desværre aldrig fået nogen ud af re¬ 
den, og jeg har virkelig gjort noget for at få et opdræt, så antydningen 
om at opdræt er let, er nok lidt for optimistisk. Også Curt af Enehjelms 
beretning synes at bekræfte det, også han havde mange besværligheder. 
Kun en enkelt gang har jeg kunnet udstille den på grund af ynglefor- 
9 søgene, og det var på verdensudstillingen i november 1956. Jeg ved ikke 

af, at den har været udstillet mere end denne ene gang. 

Men fuglen er interessant, og hvis jeg en dag ser et par igen, vil jeg 
ikke betænke mig på atter at gøre et forsøg på at få opdræt af den. 


KAPSPURVEN 
Passet mclanurus (Miill.) 



Engelsk: Cape Sparrow. Tysk: Kapsperling. 

FARVEBESKRIVELSE: 

<S : Pande, isse og nakke, øreområde, strube og brystbånd kulsort. Gen¬ 
nem øjet tilbage udenom øreområdet helt ned på halssideme, hvor det 
udvider sig pæreformet samt flanker og bug renhvid. Ryggen rødbrun 
til gråbrun, overhaledækfjer brune. Små vingedækfjer rødbrune. Vinge- 
svingfjerene sortbrune med lysere kanter. Halen sortbrun. Næbbet 
sort. Iris sortbrun. Løbene brunsorte. 

$ : Hele oversiden brunliggrå, også de områder, som på hannens hoved 

er sort, er her hos hunnen nærmest som ryggens sortbrune farve. Til 
de hvide tegninger hos hannen svarer hos hunnen et gulbrunt udvisket 
område. Hunnens underside grå; tilbage mod halen er den næsten hvid. 

Næbbet er hornbrunt. 

Længde: 140-150 mm; vinge 70-75 mm; hale 52-60 mm. 

UDBREDELSE: Denne spurveart lever, som navnet hentyder til, i Syd 
afrika fra Kaplandet til Transwaal. Det er nærmest steppeområde den 
foretrækker som tilholdssted, men også i nærheden af beboede steder 
trækker den til og i det hele taget strejfer den en del omkring. I hække, 
buske og andet tæt grenværk bygger den sin rede som en stor uordent¬ 
lig bunke af grove materialer udvendig, men indvendig er den lækkert 
og blødt foret med hår, dun og mos, og den har et sidevendt indgangs¬ 
hul, der ofte er forsynet med et rør af meget forskellig længde; man 
har set reder med rør op til 15 cm. Den lægger 4-6 æg, lyseblågrønlige i 
grundfarve, men tæt oversået med brunlige pletter. Den ruger 12 dage. , 

Neunzig skriver den af og til er indført og oftere i den senere tid. 

Her til landet er den meget sjældent indført, jeg har kun set den 2 
gange og begge gange en enkelt han. Den ene købte jeg og havde den i 
flere år i fællesvoliere, hvor den tilsyneladende befandt sig godt og 
blev 6-7 år. Den var hos mig meget fredelig, men man får næppe det 
rigtige indtryk af dens adfærd, når den ikke har nogen partner. Den 
mindede en del om vor almindelige husspurv i opførsel, men var noget 
nervøs og rastløs. 

Den kræver ligesom Sweinsonspurven et rigeligt tilskud af levende 
foder for at beholde den rette fløjelsglans over hovedfarven. 

Albrecht-Møller . 


Skitse A 



Leptotenstadiet 

SkitseB 



Arvelighedslære - Genetik VIII 

KOBLING - OVERKRYDSNING 

For at kunne forstå fænomenet kobling og 
den i forbindelse dermed mulige proces, som vi 
kalder over krydsning, må vi kende noget mere 
til meiosis end det, der blev nævnt i Genetik III 
(side 56 og 57 i december-nummeret 1965) og vi 
vil derfor se nærmere på denne reduktionsde¬ 
ling af kønscellerne. 

Som nævnt forløber meiosis i 2 afsnit, der 
henholdsvis kaldes første og anden meiotiske 
deling . 

Første meiotiske deling forløber i 4 faser og 
den første af disse - pr of as en - har 5 stadier . 

I det første af disse stadier - leptotenstadiet - 
har kønscellerne dobbelt kromosombesætning 
efter mitosen og kromosomerne ligger i cellen 
som lange, tynde tråde med hver sit centromer. 
Trådene danner i dette stadium ikke spiraler og 
de består af kromatinkornene, der her kaldes 

Pachy tenstadiet 
Skitse D 



Diplo tenstadiet 


Skitse E 


Skitse C kromomerer og er forbundet ved ufarvede 

støttetråde, se skitse A. 

I profasens andet stadium - zy go tenstadiet - 
begynder de homologe kromosomer at gå i for¬ 
bindelse med hinanden to og to. (Homologe 
kromosomer er de ensartede, sammenhørende 
par, homologe legemsdele er f. eks. en hunds 
forben, en fugls vinger o.s.v.). Forbindelsen be¬ 
gynder med, at centromererne tiltrækker og 
forbinder sig fast med hinanden og når forbin¬ 
delsen er fuldstændig, går cellen ind i næste 
stadium, se skitse B. 

Her i profasens tredie stadium - pachyten- 
stadiet - deler kromosomerne sig på den måde, 
at deres trådformede »krop« spalter ud i to 
tynde tråde, som nu kaldes kromatider, men 
centromererne deler sig ikke; dette stadium 
kaldes derfor også 4-tråds pachy tenstadiet, se 
skitse C. - Her må vi især lægge mærke til, at 
de homologe kromatider i dette pachytensta- 
dium har mulighed for at forbinde sig med 
hinanden og udveksle segmenter. (Segmenter 
betyder smådele, småstykker som f. eks. en¬ 
kelte led af en leddelt organisme, her altså ge¬ 
ner eller evtl. dele af gener). Denne udveksling 
af segmenter er netop den proces, der forårsa¬ 
ger kobling-overkrydsning, altså den genetiske 
mekanisme, hvis virkninger og betydning vi se¬ 
nere kommer tilbage til. Men i pachytenstadiet 
har de homologe kromatider altså en tendens 
til at tiltrække hinanden for at udveksle seg¬ 
menter og på de steder, hvor en udveksling fin¬ 
der sted, dannes et såkaldt chiasma. (Chiasma 
betyder kors; chiasma i flertal hedder chias- 
mata). 

Den hidtil herskende tiltræknings- og sam¬ 
mensmeltningstendens i de to foregående sta¬ 
dier afløses nu i profasens følgende fjerde sta¬ 
dium - diplotenstadiet - af en frastødningsten¬ 
dens. De homologe kromosomer går fra hinan¬ 
den, men holdes stadigt sammen på de punkter, hvor der dannedes 
chiasmata, og desuden holdes de identiske kromatider, der opstod ved 
deling af kromosomet, sammen i det også stadigt udelte centromer, se 
skitse D. 

I profasens femte stadium - diakinesen - forstærkes frastødningsten¬ 
densen, så der ikke blot sker en frastødning mellem de homologe kro- 



Skitse F 

Skitse G 


1. Anafase 
Skitse H 



Skitse I 



Interfase 
Skitse J 



2. Metafase 


mosomer, men også mellem de forskellige kro¬ 
mosompar i cellen. Kromosomparrene fjerner 
sig så meget som muligt fra hverandre og kom¬ 
mer derved til at ligge tæt op til indersiden af 
kernehinden og den spiraldannelse og tilsynela¬ 
dende fortykkelse af kromosomerne, som alle¬ 
rede påbegyndtes under de foregående stadier, 
når sit højdepunkt ved diakinesens afslutning. 

Kønscellerne går nu ind i første meiotiske de¬ 
lings anden fase, der kaldes første metafase (1. 
metafase fordi der også i 2. meiotiske deling 
forekommer en metafase). I første metafase er 
antallet af kromosomelementer kun halvt så 
stort, som det var i mitosens metafase, fordi 
hvert kromosomelement nu består af to homo¬ 
loge, spaltede kromosomer. Disse kromosompar 
kaldes bivalente kromosomer, og de er altså i 
1. metafase stærkt spiraliserede. De forskellige 
kromosompar går nu ind i metafaseplanet, me¬ 
dens de stadigt holdes sammen af centromeret 
og de dannede chiasmata, kernehinden opløses 
og tentrådsapparatet udvikles, se skitse F. 

Derpå følger 1. anafase, i hvilken de homolo¬ 
ge kromosomer adskilles, idet tentrådsappara¬ 
tet, der - som vi husker - også kaldes spindlet, 
trækker den ene halvdel af kromosomerne til 
den ene pol og den anden halvdel til den anden 
pol under anafasebevægelsen, se skitse G. - 1. 
metafase afløses af 

1. telofase - se skitse H - i hvilken spiralerne 
begynder at rette sig ud, matrix opløses og beg¬ 
ge de nye celler begynder at tage form, inden 
de går over i første meiotiske delings sidste 
fase. 

Interfasen, der er ganske kort, men i hvilken 
der hos mange individer dannes en cellevæg 
eller cellehinde mellem de to cellekerner, se 
skitse I. 

Nu begynder 2. meiotiske deling, der forløber 
ganske som en almindelig mitose og delingen 
sker samtidigt for begge de to cellekerner i de 
forskellige faser. De går begge ind i profasen, 
hvor spiraldannelse og matrixdannelse atter fin¬ 
der sted og de fortsætter ind i 

2. metafase, hvor der altså samtidigt dannes 
to metafaseplaner, som træder i forbindelse 


# 

med hver sit spindel. Disse udvikles uafhængigt af hinanden og kan i 
nogle celler være parallelle, i andre celler stå vinkelret på hinanden, se 
skitse J. 

Derefter følger 2. anafase, hvor spindlerne trækker nøjagtig halvde¬ 
len af hvert kromosom til polerne, se skitse K, og i den følgende 2. te- 
lofase sker der ligeledes det samme som i mitosens telofase, således at 
der dermed er dannet fire nye kønsceller, der i begyndelsen hænger 
sammen i en tetrade, se skitse L. 

Hver celle i tetraden rummer nu det halve af den oprindelige celles 
kromosom tal og kromosomreduktionen er sket på en måde, der sikrer, 
at hver af de fire celler med det reducerede kromosomtal kun rummer 
eet af de to homologe kromosomer, så den enten er en hankøns-celle 
eller en hunkøns-celle, samt så der er lige mange celler af hver slags. 

Hos arter med kønnet forplantning sker der altså et regelmæssigt 
skifte mellem et stadium, i hvilket kønscellerne har enkelt kromosom¬ 
sæt, dette stadium kaldes haplofasen, og et stadium, hvor cellerne har 
dobbelt kromosomsæt, dette stadium kaldes diplofasen. Kromosomtal¬ 
let i haplofasen - det haploide eller gametiske kromosomtal - betegnes 
ved symbolet n; kromosomtallet i diplofasen - det diploide eller soma¬ 
tiske kromosomtal - betegnes ved symbolet 2n. 

Vi har nu gennemgået hele meiosis-processen og vender tilbage til 
kobling og overkrydsning. Vi har set, at der ved kromosomernes ud¬ 
veksling af segmenter i pachytenstadiet dannedes chiasmata og det er 
netop i et sådant chiasma at overkrydsning mellem koblede gener fin¬ 
der sted. Kobling af gener bevirker, at de koblede gener ikke kan kom¬ 
bineres frit efter 2. mendelske lov og kobligen bevirker en begrænsning 
af det antal nye individer, der kan dannes i visse tilfælde, når koblin¬ 
gen er fuldstændig. Er koblingen kun ufuldstændig, kan overkrydsning 
til en vis grad modvirke koblingens variationsbegrænsninger. 


Skitse K 


Skitse L 








2. Anafase 




Tetrade 


Omstående vises i skitserne X og Y hvorledes kobling og overkryds¬ 
ning eksempelvis kan virke. De to analysekrydsninger er foretaget med 

bananfluer, idet man her har et meget tydeligt eksempel på både kob¬ 
lingens og overkrydsningens virkninger. 

I skitse X krydses et dyr med sort krop (recessivt gen h) og lange 
vinger (dominant gen V) med et dyr med hvid krop (dominant gen H) 
og korte vinger (recessivt gen v). Fl-generationen vil normalt spalte ud 
i 3 individer med hvid krop og lange vinger og kun et individ med sort 
krop og korte vinger, fordi hvid krop og lange vinger er dominerende 
arveegenskaber. 

Men når generne v-H og V-h er koblede, vil en analysekrydsning give 
et andet resultat end det normale. Krydser man en bastard-han med 
hvid krop og lange vinger (generne hHVv) med den dobbelt recessive 
bastard-hun med sort krop og korte vinger (generne hhw) fra Fl-gene- 
rationen, vil F2-generationen give afkom som ligner bedsteforældrene 
(P-generationen), medens de forventede rekombinationstyper, der lig- 


ner forældrene (Fl-generationen) og som altså har hvid krop og lange 
vinger eller sort krop og korte vinger, slet ikke vil fremkomme. Dette 
skyldes koblingen, men vel at mærke, kun når der er sket en fuldstæn¬ 
dig kobling af generne v-H og V-h. 

Koblitig ved analysekrydsning med Fl han og dobbelt recessiv hun 

Kobling ved analyse krydsning med Fl-hun og dobbelt recessiv han 

Koblingen i skitse X er imidlertid bemærkelsesværdig ved, at den 
kun giver dette reducerede resultat, når krydsningen foretages med en 
Fl-han og en dobbelt recessiv hun. 

Krydser man - som vist i skitse Y - en Fl-hun (af samme type som 
ovennævnte han) med en dobbelt recessiv han, fremkommer alle de 
forventede 4 typer, men her bevirker koblingen, at der fremkommer et 
stort overskud af P-generationens typer og et stort underskud af Fl-ge- 
nerationens typer. Normalt kunne ventes 25% af hver af de 4 typer, 
men koblingen bevirker, at der kun fremkommer ca. 9% af hver Fl-, 
men ca. 41% af hver af P-generationens typer. Dette skyldes overkryds¬ 
ning mellem de koblede gener og her dannes rekombinationsgameterne 
v-h og V-H, som her kaldes overkrydsnings gamet er. Kobling viser sig 
altid ved, at de genkombinationer, som danner bastarden, atter frem¬ 
kommer i overskud, når bastarden danner kønsceller. 

Kobling kan dog også ytre sig på flere andre måder og give andre 
overkrydsningsprocenter end de ovenfor nævnte, der blot må betragtes 
som eet eksempel af mange mulige; koblings- og overkrydsnings fæno¬ 
menerne sker dog altid på samme måde. 

Kobling er altså variationshæmmende og overkrydsning en varia¬ 
tionsfremmende foreteelse og det skal fremhæves, at overkrydsnings¬ 
fænomenerne sammen med mutationerne har haft den største betyd¬ 
ning for arvelighedsforskerne og gjort det muligt for dem at fastlægge 
genernes nøjagtige placering på kromosomerne. Avn. 

Opdræt af Rod Dværgrikse 

Laterallus leucopyrrhus (Vieill.) 

Der er sikkert mange, der ikke kender denne for det private fugle¬ 
liebhaveri ret ny fugl, der først i de sidste 5-6 år har været at finde 
uden for zoologiske haver, og jeg vil derfor i denne beretning om op¬ 
dræt forsøge at give nogle mere almene oplysninger om fuglen. 

Rød Dværgrikse hører til vandhønsenes orden, og da det jo ikke er 
en fuglegruppe, vi normalt beskæftiger os med, vil det sikkert være på 
sin plads at nævne, at denne orden i Danmark er repræsenteret ved 
rørvagtler, vandrikse og de mere kendte rørhøns og blishøns. Af disse 
står den nærmest - og ligner - rørvagtlerne (Porzana) til hvilken slægt 
den da også tidligere har været regnet. 

BESKRIVELSE: Hovedet - med undtagelse af struben - baghals og 
halssider er rødbrune. Den rødbrune farve strækker sig over ryggen, 
overgumpen og vingedækfjerene i en lidt mørkere tone og går i en 
jævn overgang over i ren brun på hale- og svingfjer. Strube, forhals, 
bryst, bug, undergump og underhaledækfjer er hvide. Kropsidernes fjer 
er sort/hvid tværstribede, hvorved kropsiderne bliver »zebrastribede«. 
Iris er rød, overnæbbet sort med gulgrøn underkant og undernæbbet er 
gulgrønt med sort spids. Benfarven varierer hos de enkelte individer 
fra blegrød til næsten højrød. Kønnene er ens. 

Totallængden 140-160 mm, vingen ca. 75 mm, næb 15-20 mm og ben- 

højden (målt fra jorden til fuglens krop, når benene står i naturlig 
bøjet stilling) 50-60 mm. 

Hos ungfuglene (ses ofte på nyimporterede fugle) er den hvide farve 
smudsighvid, og hovedets og kroppens brune farve har et gråligt skær. 

Rød Dværgrikse er beskrevet af Vieillot i 1819 under slægtsnavnet 
Creciscus, og den har senere været henregnet under slægten Porzana 
(rørvagtlerne), men den regnes nu til slægten Laterallus * en slægt, der 
omfatter 10 arter af små rikser (alle amerikanske). 

Rød Dværgrikse er hjemmehørende i Argentina, Paraguay og Sydbra- 
silien, men om dens levevis i naturen vides så godt som intet Der fin¬ 
des kun meget sparsom litteratur om fuglen, og det er alt sammen af 
ældre dato og for en stor del opbygget på gætterier. Det er således bl. 
a. anført, at der lægges 8-12 tonede æg, der er brune i den buttede ende, 
men det har senere vist sig, at den kun lægger 2 æg i kuldet, og disse 
er helt hvide. 



Da jeg i 1961 anskaffede mig det tørste par at Rød Dværgrikse, var 
jeg derfor henvist til at gøre mine egne erfaringer m. h. t. foder, ind¬ 
retning af bur, sammensætning med andre fugle o. s. v., men her fik 
jeg en vældig støtte i den litteratur, der findes om de danske vandhøns, 
navnlig vandriksen og plettet rørvagtel, som Rød Dværgrikse minder 
meget om, både hvad angår biotop og føde. Det er fugle, der holder til 
i ferskvandssøer med lavt, stillestående vand med rigelig siv- og rørbe¬ 
voksning, og i disse »rørskove« smutter rikserne om med stor behæn¬ 
dighed og æder vandinsekter, orme, snegle, plantefrø og plantedele. 

Den Røde Dværgrikse har vist sig at være en fugl, der under gode 
forhold er meget let at holde i fangenskab. Under mindre forhold er 
den tillidsfuld og lærer let at tage melorme af hånden, men sættes den 
i en større, veltilplantet voliere, lever den som i naturen en skjult til¬ 
værelse uden dog at være sky. På grund af sin levevis i sumpene, stiller 
den visse specielle krav til burindretningen. Den må således aldrig gå i 

et bur, hvor bundlaget udelukkende består af sand, da den så hurtigt 
vil få ømme, betændte fødder, men den kræver et blødt bundlag af f. 
eks. mos eller sphagnum (tørvestrøelse). Der skal også helst være rige¬ 
lig med bundbeplantning i form af græs eller andre planter, og desuden 
må der være grene, som fuglene kan klatre i, for de elsker at komme 
til vejrs og klatrer med utrolig behændighed selv i tynde grene. En 
»platform« af græs eller en kasse i toppen af buret eller volieren, hvor 
fuglene kan hvile på, må heller ikke mangle, for de sover kun nødtvun¬ 
gent på jorden. Rød Dværgrikse er en udmærket flyver, men den flyver 
kun, hvis den bliver forskrækket. En betingelse mere er rigelig med 
badevand, for den tilbringer store dele af dagen med at soppe rundt 
i vandbassinet, hvor den »vasker« sig flere gange om dagen. Desuden 
skyller den en stor del af sin føde, inden den æder det. 

Rød Dværgrikse er ikke varmekrævende, og den kan udmærket gå i 
friluftsvoliere om sommeren, men den må ikke sættes for tidligt ud 
om foråret. Den er meget følsom over for træk og tåler således ikke at 
gå på et koldt underlag, som f. eks. et uopvarmet kældergulv. 

Fodermæssigt er den nærmest altædende, men den kræver en alsidig 
kost. Den tager næsten alle former for »levende« foder (herunder mel¬ 
orme, myggelarver og daphnier), og desuden æder den store mængder 
spiret frø (hirse- og græsfrø), universalfoder, forskellige slags blødfo- 
der og grønt, navnlig salatblade og lignende sprøde, vandplanteagtige 
blade. På grund af fuglens trang til at pille i alt, hvad man sætter ind 
til den, er den meget taknemmelig at fodre, for man kan altid være 
sikker på, at den nok skal »smage« på foderet, selv om det er noget, 
den ikke har set før, og den kræver således ingen længere »tilvænnings¬ 
tid«. 

Uden for yngle tiden er den uhyre fredelig og kan gå sammen med 
alle andre fuglearter. Selv nyudrugede vagtelkyllinger rører den ikke, 
men på grund af sin trang til at klatre og undersøge alt, er den ikke 
heldig at have sammen med ynglende småfugle, for den elsker at sætte 
sig til ro oven på deres reder eller inde i dem, og den gør det uden at 
tage mindste hensyn til beboerne. Er der ikke plads nok til, at den kan 
vende sig i den rede, hvor den er kravlet ind, borer den sig uden videre 
besvær ud gennem redens bagvæg. 

Men er den fredelig uden for yngletiden, er den til gengæld stridbar 
i yngletiden, og ve den fugl, der i denne periode kommer i vejen for 
den. Går den sammen med f. eks. vagtler, kan den uden større besvær 
slå dem ihjel i løbet af kort tid, for den er meget hurtigere end disse, 
og selv om vagtlerne er langt kraftigere end rikserne, vil riksernes kraf¬ 
tige næb hurtigt gøre det af med dem. 

Overfor artsfæller er der ganske bestemte regler for deres fredelig¬ 
hed. Forholdet mellem han og hun er altid meget hjerteligt, og de føl¬ 
ger hinanden hele tiden i alt, hvad de foretager sig. 2 hanner i samme 
bur (uden hunner) giver imidlertid samme adfærd, idet den ene han 
straks underkaster sig og opfører sig som en hun, og det kan derfor 

være meget vanskeligt at konstatere, om det er et »rigtigt« par, man 
har. Sætter man under sådanne omstændigheder en 3. fugl - han eller 
hun - ind i buret, bliver der ballade, og en af fuglene vil meget hurtigt 
blive forfulgt og - hvis man ikke passer på - hakket ihjel af de 2 andre 
iugle, der tilsyneladende rotter sig sammen. Det kan udmærket være 
den sidst ankomne fugl, der er med til at forfølge en af de »gamle« 
fugle, og så snart den »uønskede« er fjernet, slutter de tiloversblevne 
sig sammen og danner »par«. Selv om det er den nyankomne fugl, der 
bliver den foretrukne, skal man dog ikke - som jeg har gjort flere 
gange - være sikker på, at man har et »rigtigt« par, for det kan udmær¬ 
ket senere vise sig, at den nyankomne også var en han. 

Som det fremgår af foranstående, er kønsbestemmelse vanskelig. På 
grund af den store variation i størrelse og benfarve, har der været gis¬ 
net meget om, at ydre kønsforskel skulle søges her, men det er efter¬ 
hånden helt sikkert, at benfarven ikke er nogen rettesnor. Størrelses¬ 
forskellen er det formentlig heller ikke, for jeg har ved obduktion af 
døde fugle konstateret både små og store hanner. Den eneste sikre 
kønsbestemmelse må sikkert søges i adfærd og stemme. Et sikkert 
kendetegn for hannen er et langtrukkent »rullende« skrig, der foredra¬ 
ges i imponerestilling med kroppen rejst lodret i vejret, så det hvide 
bryst bliver vist frem, og med de hvide underhaledækfjer spredt ud 
som en vifte. Denne adiærd findes ikke hos hunnen, men vanskelighe¬ 
den ligger i, at en trykket han heller ikke viser denne adfærd. 

I de sidste 2-3 år har der været tilløb til en del opdræt af Rød Dværg- 
rikse, og det synes nu fastslået, at den lægger 2 helt hvide æg pr kuld 
(og ikke som angivet i litteraturen 8-12). Jeg har således kendskab til 
7 kuld æg, og der har i alle tilfælde været 2 æg. Æggene er i forhold til 
fuglens størrelse meget store, 32x23 mm (målt på 6 æg), og de store 
æg sandsynliggør i høj grad, at ægtallet 2 er maksimalt. Sammenligner 
man f. eks. æggene med æg af kinesisk dværgvagtel, der måler 23-24 x 
18-19 mm, vil det sige, at Rød Dværgrikses æg er dobbelt så store, og en 
Rød Dværgrikse vejer kun ca. halvt så meget som en dværgvagtel (selv 
om de tilsyneladende er lige store, men det skyldes, at Rød Dværgrikse 
har meget lange dækfjer og en løs fjerdragt). Æggenes form varierer 
fra næsten ovale til spids kegleformede. 

Af 14 kendte tilfælde, hvor Rød Dværgrikse har bygget rede, var re¬ 
den i 3 tilfælde anbragt på jorden, i 6 tilfælde frit bygget i buske, ca. 1 
m over jorden, og i 5 tilfælde bygget i kasser eller hule træstammer, 
anbragt 1-2 m oppe. Reden bygges af groft græs, siv o. 1. og fores ind¬ 
vendig med mos og finere græs. Redematerialet dyppes som regel i 
vand, inden det anbringes i reden, der er rund eller oval, overbygget og 
med indgang i siden. Reden er ret stor og kan have en diameter på op 
mod */2 m. Begge køn deltager i redebygningen. 

Rød Dværgrikse blev første gang opdrættet i 1963 i Californien (2 æg, 
2 unger). I 1965 lagde et par 2 æg hos Alfred Michelsen, Glostrup, men 
æggene var ubefrugtede. Eftersommeren 1965 havde Sv. A. West æg, 

men de forsvandt sporløst, og i foråret 1966 havde samme opdrætter 
pånv æg (2 stk.). Begge æg klækkede, men begge unger døde samme 
dag; den ene i ægget. Ud over de her anførte opdræt og tilløb til opdræt 
findes muligvis et opdræt fra Tyskland fra 1964, men det har ikke væ¬ 
ret mig muligt at finde noget om dette opdræt. 

Siden jeg i 1961 fik mit første par af Rød Dværgrikse, har jeg haft 
adskillige eksemplarer, og der er flere gange bygget rede, men længere 
er det heller ikke kommet. I efteråret 1965 lykkedes det mig at få et 
»rigtigt« par. Da jeg ikke havde ventet mig noget af fuglene før de 
skulle sættes i friluftsvoliere, blev de sammen med kin. dværgvagtel, 
solfugle og granatastrilder anbragt i en indendørs voliere, 1 m dyb, 1 m 
høj og 1,2 m bred. I toppen af volieren var i en thuja anbragt en rede¬ 
kasse - en såkaldt rødstjertkasse med stort indgangshul - og i denne 
opholdt rikserne sig meget (som normalt er), idet de sov i kassen. 

Jeg havde ikke på noget tidspunkt konstateret ynglestemning hos rik¬ 
serne, men pludselig en dag, den 14/3-1966, fandt jeg 6 næsten helt ud¬ 
voksede dværgvagtelkyllinger, der gik i volieren, stærkt medtagne og 
blodige, og det var tydeligt, at der var noget galt. Hannen af Rød 
Dværgrikse jagede efter alle fugle, der kom i nærheden af den, og selv 
oppe i grenene kunne den give sig til at løbe efter solfuglene og granat- 
astrilderne, dog uden større held. Kort tid efter lykkedes det mig, da 
begge fugle rent undtagelsesvis var af reden samtidig, at konstatere, at 
der rugedes på 2 æg i den før omtalte redekasse. Om natten opholdt 
begge dværgrikserne sig i kassen, men om dagen var det fortrinsvis 
hunnen, der rugede. Nogle gange i løbet af dagen blev hun dog afløst 
af hannen, medens hun selv fik noget at spise, men så snart hun var 
færdig, gik hun på reden igen og afløste hannen. Typisk for dem begge 
var, at ingen af dem forlod reden, før den anden part sad i redeåbnin¬ 
gen og var klar til at afløse, og det besværliggjorde enhver form for 
redekontrol, da jeg ikke ville jage nogen af fuglene fra reden. 

Den 6/4 (23 dage efter, at jeg havde konstateret, at der var æg), 
kravlede en nyudruget unge ud af reden, og dagen efter kom endnu en 
unge. Ungerne er redeflyende og forlader reden få timer efter udrug¬ 
ningen. Hvordan de nyudrugede kyllinger kom over den ca. 10 cm høje 
kant, der var fra bunden af reden til underkanten af redehullet, ved 
jeg ikke, men så snart de var kommet ud af kassen, kravlede de med 
stor behændighed ned ad den thuja, hvor kassen sad, og de sidste ca. 
30 cm, hvor der ikke var grene, lod de sig falde. 

De nyudrugede kyllinger var ca. dobbelt så store som nyudrugede 
kyllinger af kin. dværgvagtel. De var glinsende sorte med et gult bånd 
ved basis af overnæbbet og med hvid ægtand. Øvrige næb og ben var 
sorte. 8 dage gamle begyndte der at komme svingfjer, og ungerne ba¬ 
skede nu ofte med vingerne, når de løb fra sted til sted. 14 dage gamle 
begyndte ungerne at blive grå på brystet. Det grå begyndte som en 
smal grå stribe på hver side af brystet, og denne grå stribe bredte sig 
nu ind mod midten, indtil der, da ungerne var ca. 1 md. gamle, kun var 

en smal sort stribe midt på brystet. Samtidig (1 md, gamle) begyndte 
vingedækfjerene at lå et brunligt skær, ægtanden var forsvundet, og 
det gule på overnæbbet var begyndt at blive bleggult og forsvinde. Be¬ 
nene var nu gråsorte. 

Ca. 6 uger gamle var ungerne næsten lige så store som forældrene, 
og der var nu ikke andet tilbage af det sorte end en V-formet tegning 
gående fra næbroden bagud over øjnene. Oversiden af kroppen var 
smudsig gråbrun og undersiden smudsiggrå. Kropsiderne var begyndt 
at blive stribede, men med striberne i brunt og gråt i stedet for sort/ 
hvid, som hos de voksne, Benene var kødfarvede med gråligt skær. Ca. 
3 mdr, gamle var ungerne fuldt udfarvede; dog var det rødlige skær i 
de brune farver kun svagt. 

Forældrene var meget omsorgsfulde over for ungerne, og de tålte 
ikke anare fugle i nærheden af dem. Efterhånden som ungerne voksede, 
tog denne agessivitet imidlertid af, og da ungerne var ca. 1 md. gamle, 
var forældrene lige så fredelige, som før de begyndte at ruge. 

De første 8 dage af ungernes levetid, fik de ikke anden føde end den 
forældrene bragte. Først efter ca. 8 dages forløb begyndte de så småt 
at hakke i mosset efter føde, men de blev dog »madet« af forældrene 
i lang tid efter. Når forældrene bragte føde til ungerne, blev det først 
skyllet i vandbassinet, og forældrene holdt det derefter hen foran næb- 
bet på ungerne, der snuppede det der. Faldt maden på jorden, var det 
forældrene, der samlede det op igen, for ungerne havde overhovedet 
ingen evne til at tage føde på jorden. I de første 8 dage bestod unger¬ 
nes føde udelukkende af melorme og små spåner af talg (fra et blød- 
foder lavet af Latz-hundefoder og frugt), og først da ungerne selv be¬ 
gyndte at tage føde på jorden, fik de spiret frø, blødfoder, myggelarver 
o. L 

Den 26/5-1966 (55 dage gamle) blev ungerne taget fra og sat i fri¬ 
luftsvoliere, for de gamle var gået i gang med et nyt kuld, og jeg hav¬ 
de et par gange set hannen hakke efter ungerne, så jeg turde ikke løbe 
nogen risiko. Ungerne var da fuldt selvstændige, men ikke udfarvede. 
De klarede sig fint i friluftvolieren og er nu næsten 4 mdr. gamle. 

Må jeg sluttelig anføre, at rugetiden synes at være ca. 24 dage. Efter 
beretningen fra Californien blev æggene lagt med 1 dags mellemrum, 
og ungerne kom også med 1 dags mellemrum efter nøjagtig 24 dages 
rugning. Den nøjagtige rugetid for mit eget opdræt kan jeg ikke oplyse, 
men i et senere kuld, blev æggene ligeledes lagt med 1 dags mellemrum, 
og 24 dage efter, at jeg havde konstateret første æg lagt, klækkedes en 
unge. Hertil skal dog bemærkes, at et ubefrugtet æg blev smidt ud af 
reden midt i rugeperioden, og hvis det derfor har været det sidst lagte 
æg, der Klækkede, har rugetiden kun været 23 dage. Desværre døde den 
klækkede unge 4 dage gammel, men forældrene ruger nu igen (2 æg 
lagt med 1 dags mellemrum), så jeg har vel lov at håbe, at opdræt skal 
lykkes endnu en gang. 

Albertslund, den 13. juli 1966. 


Bent Hansen. 

Omstående opdræt at Rød Dværgrikse er under hele rugeperioden 
og under opmadningen af ungerne kontrolleret gentagne gange, og det 
bekræftes, at ungerne endnu er i live, 

Jørgen Floor Andersen, Erik Jensen, 

Kastanie alle 5, Albertslund. Frederikssundsvej 66, København NV. 

Beofuglene 

Til artiklen i »Stuefuglene« om beofuglene, kan jeg føje følgende, der 
måske har interesse. Jeg er stødt på følgende i »Birds Of The World« 
af Oliver L. Austin. Skønt denne bog vel næppe har videnskabelig vær¬ 
di. er oplysningerne ret interessante. Forfatteren nævner først, at de 
forskellige beoer (mynahs, der vel også dækker det danske mainaer) 
er blevet indført til store dele af verden og fortsætter derefter om den 
Toppede Mynah - Crested Mynah, Mino (?) coronatus). Omkring 1900 
blev den Toppede Myhnah fra sydøst Asien indført til Vancouver i 
Britisk Columbia. De klarede sig godt, men har heldigvis ikke været i 
stand til at brede sig som de og stære har gjort andre steder. 



Britisk Columbias bestand menes at være på 20000 beo i dag og sy¬ 
nes ikke at gå tilbage i antal. Hvad de økologiske forhold, der tillader 
denne fugl at trives i dette bestemte område ved Vancouver uden at 
brede sig, er ukendte. 

Man håber, at beoen ikke vil bryde den barriere af biologisk intole¬ 
rance, som øjensynlig forhindrer en bestand i at få fodfæste i mere 
gunstige områder mod syd. Spredte fugle er rapporterede i Oregon og 
Washington. En beoplage kunne blive katastrofal i Californiens frugt¬ 
plantager. Mils Aar sø. 


Stop tyvene! 

Birger H. Olsen, Hvidkløvervej 19, København NV., tlf. 69 52 93, har 
bedt os meddele, at der den 21. juni fra hans fuglekælder er fjernet 2 
rødorange kanarier ringet med D. K. K.-ring 1966 henholdsvis U 13J 
(en han med plet på venstre kind) og H 35 (formentlig en hun), begge 
er intensive med let rim, de er unger fra februar. 

Da fuglene var mine mest lovende med henblik på kåringsskuet, er 
jeg taknemlig for oplysninger, der kan ringes eller skrives efter oven¬ 
stående adresse. 

Lad os nu hjælpe hinanden at holde de tyvebander nede - vær op¬ 
mærksom hvis disse fugle bliver udbudt. Tak A.-M. 

Betragtninger vedr. F. f. F.s Dommer-aspirant-kursus 

£n af de vanskeligste, men tillige også en af de interessanteste og 
mest påskønnelsesværdige opgaver F. f. F. har påtaget sig, er så abso¬ 
lut uddannelsen af dommeraspiranter. Dette problem er i dag af stor 
vigtighed, fordi der faktisk er et stigende behov for dommeraspiranter 
som skoles og lærer at bedømme fugle efter fastsatte retningslinier, og 
det er af afgørende betydning, at de der melder sig til et sådant kursus, 
har i sinde at fuldføre det og gøre et selvstændigt stykke arbejde. Der 
er intet, der kan skade sagen i alvorligere grad, som hvis en dommer 
ud fra personlige motiver og efter eget forgodtbefindende forsøger at 
bedømme fuglene på vore udstillinger. Fra initiativtagernes side må 
man derfor have et vågent øje for aspiranternes karakteregenskaber. 

Den, der i det store og hele ikke kan lære at indordne sig (må ikke 
forveksles med underordne), har en svag karakter, og vil senere vise 
sig at være uegnet som dommer. 

Da bedømmelserne på vore udstillinger rundt om i landet skal være 
vejledende, oprigtige og retningsgivende, må der lægges vægt på, at vi 
i fællesskab finder frem til ensartede og orienterende grundregler for 
vor bedømmelse af de forskellige grupper af fugle. 

Af medfødte egenskaber skal dommeraspiranter helst være i besid¬ 
delse af udpræget sans for former og farver samt en veludviklet ind¬ 
prentningsevne og hukommelse, bl. a. med hensyn til visse dyrs frem¬ 
ragende kvalitet i f. eks. type, farve og tegning. Sådanne fortrin må en 
dommer kunne indprente sig, således at han kan huske og se disse 
elitedyr for sit indre blik i måneder, ja år. 1. opdræt og sjældenheder 
må fæstnes i hukommelsen, så man husker dem i tiden fremover. 

At aspiranterne i forvejen møder med forkundskaber angående ele¬ 
mentært kendskab til fuglenes røgt og pleje, er naturligvis en selvfølge. 
De, der kun har haft fugle i 34 år, har næppe de nødvendige forkund¬ 
skaber til at frekventere det påtænkte dommer-aspirant-kursus. Der må 
kræves opdrætsmæssige erfaringer ud over begynderstadiet. At oplære 
evt. aspiranter helt fra grunden, vil være alt for tidsrøvende og kost¬ 
bart. 

I fugleliebhaveriet, som andre steder, bliver man aldrig udlært, og 
med hensyn til dommerhvervet føler mange sig kaldet - men få er ud¬ 
valgte. Vor dommerstab må bestå af personer, der foruden faglig viden 
er i besiddelse af karaterfasthed og samvittighedsfølelse og sidst, men 
ikke mindst, besjælet af den sande idealisme - i modsat fald er bedøm¬ 
melse af dyr illusorisk. 

Jeg ved, der rundt i landet findes dygtige fuglefolk, som af falsk be¬ 
skedenhed til egnethed, afholder sig fra at melde sig til dette anerken¬ 
delsesværdige aspirantkursus. Jeg opfordrer hermed disse fuglevenner 
til at gøre en positiv indsats ved at melde sig. A. Ryder Tønnesen. 

Indbinding af „Stuefuglene" 

Der lindes her i livet lorhold, hvor det skete ikke står til at ændre - 
og derfor må den alleryderste forsigtighed i sådanne tilfælde iagttages. 


237 


Et af disse forhold er indbinding af bøger - sålænge en bog kun fore¬ 
ligger i hefter, har man kun stærkt nedsat udbytte af den, i samme 
grad som risikoen for at forlægge, udlåne eller miste et enkelt hefte, 
som gør helheden værdiløs, er til stede. 

Derfor bør man lade sine hefter og bøger indbinde - så langt kan de 
fleste være enige - og det er vi sikkert også 

Men der er to anstødssten, som jeg vil fremhæve: 

1) Behandlingen af bogen. Hvis man, som jeg og utallige andre, har 
haft nogle af de mest sublime oplevelser sammen med gode bøger, så 
kommer man til at holde af bøgerne, de bliver ligesom ens gode ven¬ 
ner, rummende alt det vi føler vi mangler for at slå til, og altid villige 
til at oplade sig og afgive alt det, man kan ønske sig. Aldrig sær, uop¬ 
lagt eller vranten - og derfor skal bøgerne behandles godt fra den aller¬ 
første færd - og det er bogbinderen. Jeg kan se på en bog, når jeg får 
den i hånden, om den er snøret ind eller bunden ind; overfor mig kan 
en sådan bog helt uden ord skamfuld klage over det udseende, den har 
fået, eller frydefuldt fremvise resultatet af den individuelle omsorg, 
der har været udvist ved bogens fødsel. 

2) Prisen for indbindingen . Her er det jo meget mærkeligt, at medens 
man finder det ganske i sin orden, at ens egen lønningsposes indhold 
stadig vokser, så er man gerne uvenner med ens medskabningers pris¬ 
forhøjelser - det er efterhånden ved at gå op for os, at inflationens igle 
har bidt sig fast og suger efterhånden så det knager - det er dyrt - ja, 
men det er aldrig kun beløbet i kroner og ører, der afgør, om en ting 
er dyr eller billig - kvaliteten er det afgørende - og medens man ved en 
2. klasses vare glæder sig det øjeblik, man betaler - og ærgrer sig resten 
af livet, så er det omvendt med en ting, der er som den skal være, selv 
om man vrider sig lidt når det skal betales, er det resten af livet en 
stadig glæde og tilfredsstillelse - for det rigtige ændrer aldrig sin karak¬ 
ter. 

Jeg har gennem årene fået indbundet mange hundrede bøger - og er 
undertiden blevet skuffet. 

Da jeg har fået flere henvendelser om hvordan firmaet »Centrum« i 
Koldings arbejde er, skal jeg hermed videregive min bedste anbefaling, 
idet dette firma, der averterer her i bladet, har indbundet flere bøger 
for mig til min fulde tilfredshed. De kan trygt sende også »Stuefuglene« 
derover - selv om De er omsorgsfuld for dem. Albrecht-M øller. 

Børge Nielsen 60 år 

30. juni 1966 

Det er alligevel smuttet ud af det sidste nummer af »Stuefuglene«, 
at Børge Nielsen havde fødselsdag, men undgå at det kommer på tryk, 
gør han nu ikke, nu kan vi endda nå at få referat af dagen. 

Børge Nielsen er en af de stille støtter indenfor kanariesporten her i 
landet - ud over navnet, der er knyttet til noget nær de bedste fugle i 
landet de sidste 10-15 år, er han næppe kendt. Men hvad gør det, han 

er jo berømt, det er Tordenskjold jo også, ham har vi jo heller aldrig 
set - og når berømmelsen skyldes hans indsats i den ædle sport, som 
kanarieopdræt nu engang er - så kan vi ikke forbigå det i tavshed. 

Som en række familiemedlemmer og gode venner hyldede ham på 
dagen, vil også vi ønske den gode, dygtige sportsmand hjertelig til lyk¬ 
ke. 

Vi har fået overladt et pressefoto fra den sangskjuler, fru Nielsen 
overraskede sin mand med ved middagsbordet - en rosa han i fuld 
sang Albrecht-Møller. 



Grønt til fuglene 

Ofte kommer man ud for det helt urimelige spørgsmål: Hvad skal 
jeg give mine fugle af grønt? Nogle siger, endog i denne tid: Det er 
sådan en dum årstid. Man kan ikke få julesalat og grønkål mere, og 
den almindelige salat, der kan fås, er så vandet. 

Jeg plejer at svare: Gå ud i naturen, min ven! Det er ikke blot nyt¬ 
tigt for dine fugle, det kan også være en oplevelse for dig selv. Man 
opnår som regel at opleve en helt ny verden. Man bliver lidt af en bo¬ 
taniker i tilgift. 

Nedenstående liste rummer de grønsager, jeg selv lejlighedsvis og 
afvekslende giver mine egne fugle. 

GRØNTFODER: 

1) Gulerødder (rå eller kogte) 

2) Gulerodstoppe 

3) Spinat 

4) Grønkål 

5) Julesalat 

6) Salat 

7) Blomkålsblade 

8) Lucerne (Medicago sativa) 

9) Hvidkløver (Trifolium repens) 

10) Rødkløver (Trifolium pratense) 

11) Fuglegræs (Stellaria media) 

12) Mælkebøtte (Taraxacum vulgare) 

13) Hyrdetaske (Capsella bursa-pastoris) 

14) Brøndkarse (Nasturtium microphyllum) 

Dette er en god og afvekslende liste. Vil man være lidt mere spids¬ 
findig, så kan man også samle forskellige græssorter, bær, frugter og 
frø. Nedenstående bringes en liste over foderemner, som er lette både 
at købe eller samle: 

1) Glat vejbred (Plantago major). Det er frøene, der skal bruges. 

Både som modne og som umodne! 

2) Lancetbladet vejbred (Plantago lanceolata). Som foregående. 

3) Rajgræs (Lolium perenne) 

4) Rapgræs (Poa annua) 

5) Hunde-Rose (Rosa canina). Det modne HYBEN. 

6) Brombær (Rubus fructicosus) ?? 

7) Hyldebær (Sambucus nigra). Både de tørrede og friske frugter 

8) Hindbær (Rubus idaeus) 

Er man helt og aldeles udgået for ideer, så kan man ty til: Søde æb¬ 
ler, søde appelsiner, pærer, vindruer etc. Dertil kommer opblødt eller 
spiret frø og kolber. Fremgangsmåden angives i f. eks. Curt af Ene¬ 
hjelms bøger. 

Undlad omhyggeligt at give vådt grøntfoder, i så fald er man sikker 
på en forrygende dårlig mave. Undlad at give et nyt grøntfoder i plud¬ 
selige og store mængder. Fuglene skal vænne sig til det nye foder grad¬ 
vist! Og så bør man veksle imellem foderemneme! /Darboe. 

De to spørgsmålstegn har redaktionen sat. Forsigtighed bør tilrådes 
især ved papegøjer. 



Som nyt medlem af F. f. F. vil jeg gerne gøre et par betragtninger 
gældende. Første punkt er bortfløjne fugle. Hvorledes stiller sagen sig 
rent juridisk. Kan ejeren gøre krav på sin fugl i det tilfælde hvor han 
hører om en eller anden har fanget den? For nogen tid siden beklagede 
en mand sig til mig her i forretningen (frisørsalon), at hans undulat 
var fløjet. 2 dage efter fortalte en ung mand mig, at han havde været 
heldig at fange en undulat, som var en han og passede til hans hun 
derhjemme. Jeg undlod at berette om min viden, men har siden tænkt 
over problemet. Kan der i bladet gives juridiske retningslinier? 

Andet punkt behandler fuglevenners beklagelse over andres interesse 
for deres hobby. Jeg er selv meget glad for at se, hvad andre har af 
fugle og hvorledes de har indrettet sig rent fuglemæssigt og har bl. a. 
besøgt dyrlægen i Janderup med megen udbytte; men kan det dog så 

ikke lade sig gøre at sætte et lille skilt på havelågen med »Besøg fra¬ 
bedes på grund af rugende fugle« eller på anden måde gøre opmærk¬ 
som på, at besøg er uønsket. Personlig er jeg glad hvergang jeg kan 
hjælpe nogen igang med et fuglehold og har rådgivet flere her i byen. 

Punkt 3. Med hensyn til annoncer, var det ikke en ide, om der var 
priser ved det averterede, da jeg har været ude for at opsøge folk, som 
har noget til salg, og så har prisen ligget langt over, hvad jeg har for¬ 
mået at ofre på min hobby. Måske jeg ad denne vej kan blive oriente¬ 
ret om cirkaprisen på et par Grå Jaco. 

Med hensyn til fugles alder, skal man da lade naturen selv klare det 
spørgsmål, når fuglene ikke er affældige at se på. Jeg har et par nym¬ 
fer, som jeg regner med er ca. 10 år, men det er måske ikke usædvan¬ 
ligt, de fik 7 unger sidste år. 

Jeg læser om spiret frø overalt og har brugt mange portioner frø på 
at fremstille spiret frø, men uanset hvorledes jeg har gjort, er lugten 
af frøene så forfærdelig, at jeg ikke har turdet give det til mine fugle, 
nu har jeg lavet sandbakker, hvor frøene slår rod og bliver til dejlige 
grønne planter, som fuglene er glade for; men er det rigtigt, at det 
skal være planter, eller skal de have det så snart de første spæde spi¬ 
rer viser sig. 

En bemærkning til den i »Stuefuglene«, februar 1966, tips til volierer, 
skitsen om bundforhold omhandler en plastikfolie, kan det være rigtigt 
til en udendørs voliere, hvad med regnvand, dette kan ikke passere og 
må da stå og rådne. Bortset fra dette synes jeg ideen med eternitpla- 
derne og deres anbringelse er fin. 

Jeg vil slutte med at takke for det udmærkede blad; min kone gav 
mig medlemskort (dog ikke modtaget, men måske et sådant ikke ek¬ 
sisterer) i julegave samt alle bladene fra sidste år. Var det forøvrigt 
ikke en ide med et lille diskret emblem til reverset, dette kunne måske 
bringe kontakt mellem fuglevenner, som ellers er ukendte over for hin¬ 
anden. Og til sidst, min have grænser op til en stor naturpark, hvor alt 
færdes, både to- og firbenede, men min lille Cocker-spaniel hører og 
snuser alt hvad der kommer ved nattetide til volieren i haven, og det 
går ikke stille af sig, så det var da en udvej for dem, som har mistet 
fugle på den ene eller anden måde. 

Findes der amerikanske Jordegern her i Danmark bortset fra Zoolo¬ 
gisk have i Odense? Med venlig hilsen Hans H . Hansen, Vejen. 

Punkt 1. Hvis man fanger en fugl, er man pligtig at anmelde den - og 
hvis nogen kan bevise, at det er deres, er man pligtig at aflevere den 
mod passende dusør, som regel 10% af de første kr. 200, 2% af resten. 
Desuden må foderudgifter refunderes. 

At beholde fuglen uden videre er ulovlig omgang med hittegods. 

Punkt 2. Deres forslag om et skilt tror jeg ikke på, de folk, som re¬ 
spekterer en sådan henstilling, havde man i reglen intet imod gik ind i 
haven for at se fuglene. De, man gerne ville undvære ved dag og nat, 
retter sig ikke efter det. 

Det er jo mærkeligt, at fugle braser folk ofte ind og betragter - me¬ 
dens bøger og frimærker o. 1. spørger man gerne om at måtte se. 

Punkt 3 Forslaget om priser på fugle, som tilbydes, lader jeg gå vi¬ 
dere - der kan både siges noget for og imod. 

Forslaget om at holde hund er sikkert godt, men man knyttes stærkt 
til sådan en ven - og er man en del ude, synes jeg det er synd for dyret, 
og er man ikke hjemme, nytter det jo ikke, at hunden gør! 

Jordegern findes adskillige steder i privat eje. Ifjor var et opdræt ud¬ 
stillet i Søborg, hvor ungerne var født i en kasse, der også udstilledes. 

A.-M. 

Vil man oplyse mig om, hvorfor en fugl som Ørkendompappen (Buca- 
netes githagineus) også kaldet Trompetfuglen, hvilket skyldes dens ka- 
• rakteristiske stemme, der minder om et fjern trompetstød, ikke læn¬ 

gere findes på det danske fuglemarked? 

Den er omtalt i de fleste fuglebøger, bl. a. af V, Wiese. For dem alle 
gælder det, at de omtaler Ørkendompappen som en meget interessant 
og udholdende burfugl. Derfor forstår jeg ikke, at man ikke kan købe 
fuglen i Danmark, men det kan Spørgekassen måske oplyse mig om. 

P. N. i H. 

Problemet om Deres spørgsmål er mere kompliceret, end De tror. 

Selv om en forfatter finder en bestemt fugl interessant (jeg synes nu, 
at enhver fugl er interessant) så er det slet ikke sikkert, den er til at 
fremskaffe. Indfangningen er så besværlig og bekostelig, at ingen vil 
have med det at bestille det gælder især fugle der lever på mark, slet¬ 
te eller i ørken. 

Men lad os nu forudsætte, at arbejdet bliver gjort, og fuglen når 
hertil, så var det måske til en pris vi ikke ville betale. Nej, forholdet er 
det, at fangerne tager det lette og det tilbydes - og importøren er tvun¬ 
get til at tage det, som man har, hvis han vil have noget at handle med. 

Jeg erindrer ikke Trompetfuglen har været på markedet i min tid. 

> A.-M . 


Maling al volieretræværk til papegøjer . 

Mange volierer bygges over en træramme, idet dette ofte er det nem- 
i meste og smukkeste. De små papegøjer gnaver ganske vist en del i 

træværket, men sjældent så meget, at det får uheldige følger. 

Der findes en mængde præparater til indsmøring af træværk, som 
skal forhindre dette i at skimle eller rådne. Ikke alle disse væsker er 
ugiftige, ja, det er nok et spørgsmål, om nogen af dem er det overho¬ 
vedet. 

Mon ikke mange fuglefolk med gnavende fugle ville være glade for 
en nøje gennemgang af disse præparater og deres anvendelighed? Hvis 
fabrikanterne ikke kan besvare spørgsmålet, kan sikkert mange er¬ 
farne fuglevenner, O. L. K. i H. 

Gennem lang tid har jeg til gnavende papegøjer uden nogen gene an¬ 
vendt grøn Sadolux både til træværk og tråd. Walther Langberg an¬ 
vender altid karbolineum og har heller ikke haft noget uheld. De an¬ 
dre præparater frarådes. A.-M. 

Hvad er Persons finke? og hvor lever den? G. R . i H. 

Jeg formoder De mener Parson Finch, der er det engelske navn på 
den almindelige korthalede bæltefinke Poephila cincta, der lever i Au¬ 
stralien. A.-M. 

Er kardinaler frøædere eller insektædere? A. J. i T. 

Opdelingen i insektædere og frøædere er kunstig og kan ikke invol¬ 
veres i det videnskabelige system, hvor kardinalerne er anbragt i den 
underfamilie, der hedder Kærnebidere, Coccothraustinae - som sådan 
burde den høre til frøæderne - men jeg tror, vi alle nærmest betragter 
den som en insektæder, da dens hovedfoder er frugt, grønt, insekter 
(insektæderfoder) samt frø. Det er dog især storkærnet frø, den ynder. 
Hvis hovedfoderet bliver frø, kan den ihvertfald ikke bevare den røde 
farve! 

Det var måske et af de spørgsmål, som et dommerkollegium ville 
have udbytte af at drøfte, hvis vi en dag når så langt, at vi kan tale 
sammen. A.-M. 

Hvorlænge er en dobbelt gulhovedet papegøje om at udfarve? 

H. /. i K. 

Jeg var tilbøjelig til at mene, at den næsten var udfarvet, når den 
forlod reden - men jeg har undersøgt spørgsmålet og Blake »Birds of 
Mexico« skriver om Amazona ochrocephala oratrix, at Immature, der 
betyder umodne fugle, har helt grønt hoved - og så er spørgsmålet 
hvorlænge er fuglene umodne? Det eneste opdræt man har hold på, er 
sket 1944 i U. S. A. hos mr. Scheffler, men der foreligger ingen redegø¬ 
relse for hvorlænge de er om at udfarve, og opdræt i fangenskab er jo 
det eneste sted, hvor dette med sikkerhed kan afgøres - og jeg skal nok 
vogte mig for at gøre mig klog i et så vagt spørgsmål. De helt udfar¬ 
vede fugle, jeg har set, har haft rent gult hoved og hals helt ned til 
skuldrene og uden grønne fjer, men tegningen hos Blake viser hovedet 
af en fugl, der i det gule har enkelte grønne fjer, A.-M. 

Den ene af mine fugle har fået dårligt ben, hvordan ved jeg ikke, 
men den kan ikke bevæge tæerne. Den sætter nok foden til pinden, 
men griber ikke - kan den bruges til avl? W. H. i K. 

Det er meget svært at svare på Deres spørgsmål, fordi De ikke skri¬ 
ver, hvilke fugle det drejer sig om. Selve det, at fuglen mangler en tå, 
skulle ikke betyde noget. 

Under krigen 40-45 havde vi en grusom vinter, og selv om mine kler- 
kefinker kunne gå ind, havde jeg et frygteligt mas med at få fuglene 
ned i den varme kælder om natten, og ofte fløj de ud igen. 

En lille grårygget dværgklerkefinke (Sporophila castaneiventris) sad 
altid ude, og en nat frøs tæerne af den - så vidt jeg husker, havde den 
kun 2 tæer på den ene fod og V*i på den anden fod, men da det var 
min eneste avlshan ville jeg ikke dræbe den, man slår jo ikke en mand 
ihjel fordi han mangler en finger, og fuglen var glad ved livet. 

Men opdræt havde jeg afskrevet, det stod i fuglebøgerne, at sådan en 
fugl var ubrugelig, men han blev dog alligevel far til en 6-8 unger i lø¬ 
bet af 3 år. 

Det er imidlertid ikke så godt, hvis det er stive tæer, de vil i mange 
tilfælde virke som kroge, og helt galt er det, hvis det er fugle, som so¬ 
ver i rederne - før eller senere vil en sådan fugl hænge fast i redemate¬ 
rialerne - og omkomme - det er tragedien. A-M. 

Hvor gamle skal Bourksparakitter være før de kan sættes i hæk - 
min hun er fra september ifjor. P . P. i H. 

Brevet er dateret ,8 /j 1966 - så skynd Dem endelig hvis det gælder om 
at få ødelagt den »lille hununge«. Jeg synes faktisk ikke De kan være 
bekendt at forsøge opdræt med en fugl, som kun er 6 måneder - den er 
jo ikke engang udvokset, og så vil De avle med den. Som regel giver 
det små kuld - usle små unger - og, ærlig talt, vi har »Dværg-bourks« 
nok. Vent til fuglen er ihvertfald over 1 år, helst mere, så er der min¬ 
dre fare for at miste fuglen. A-M. 

Er Orangeblåfinken opdrættet her i landet? V. S. i R. 

Nej, Leclancherifinken, Passerina leclancheri, er, så vidt jeg ved, ikke 
opdrættet herhjemme. A-M. 


Optagelse af film 

I »Stuefuglene« af juni 1966 efterlyser hr. E. Grimstad en der vil på¬ 
tage sig at filme vore fjerede venner. Dette er jeg igang med på 6 mdr., 
dog kun af min egen bestand, der består af følgende: Alexander, Sene- 
galpapegøjer og Sangparakitter. Et forsøg på optagelse af tropefugle 
var ikke muligt, da der, hvor jeg henvendte mig, ikke nåede længere 
end til hoveddøren. 

Men er det endelig hr. G. bekendt, hvad det beløber sig til, og hvor 
stort et arbejde det er? 15 minutter sort/hvid koster ca. 100 kr., farve 
tre gange så dyrt, da 30 % må skønnes ubrugeligt. Sådan 15 minutter 
kan meget vel tage op til et halvt år at gøre færdig. 

Jeg har før lavet undervisningsfilm om andre emner, og det har altid 
været let at få den hjælp og oplysninger, der er en betingelse for, at 
det vil lykkes, man kan jo ikke have alle fuglene selv, og skal man 

købe et par af alle de fugle, der holdes her hjemme - uha! Dertil kom¬ 
mer den ventetid der går til man lærer dem at kende, nej, det er håb¬ 
løst. 

Hr. G., måske kan De og jeg finde en løsning, og jeg stiller mig da til 
tjeneste. 

De film, jeg er i gang med, havde jeg tænkt mig, når de om ca. 2 til 
3 år er færdige, at sælge til min lokale forening på den betingelse, at 
de kan lejes ud for et beløb, som foreningen selv kan bestemme, men 
som tilfalder mig, til mine udgifter er dækket, derefter er det forenin¬ 
gens eje. Disse tre film, der efter drejebogen har en spilletid på hen¬ 
holdsvis 27, 35 og 40 minutter, vil, da de er i farver, sikkert beløbe sig 
til kr. 14-1600. Med hilsen C. Holst Andersen, Jævndøgnsvej 40, 

Århus N. 


Meddelelse angående: Anti-Mite, Anti-Pek og Plume Spray. 

Disse produkter har nu været på markedet i ca. ! 4 år og har bevist 
sin store effektivitet. Mange breve til mig fra både meget kendte og 
fra helt ukendte (for mig) fuglefolk, beretter om den glæde og tilfreds¬ 
hed, der har været m. h. t. disse letanvendelige produkters effektivitet. 
En meget kendt fuglemand har f. eks. skrevet til mig, at i alle de år, 
han har opdrættet Kanarier, er det i år for første gang lykkedes ham 
at holde sine reder fri for blodmider takket være Anti-Mite. 

Men - der er opstået det problem, om emballagen må nøjes med at 
være påtrykt den engelske tekst, eller om den skal være påtrykt dansk 
tekst samt deklaration. Dette vil fordyre varen! DERFOR må jeg med 
øjeblikkelig virkning standse salget af ovennævnte 3 produkter indtil 
problemet er løst! De øvrige produkter sælges som sædvanligt. /Darboe 

FORENINGEN FOR FUGLEVENNER 

»LANDSFORENINGEN« 

Formand Atbrecht-Moller, Christen Koids allé 1, Kastrup, tlf. 50 03 78. 
Næstformand Jorgen Ulrichsfeldt, Beatevej 23, Valby, tlf. VA 7743. 

Kasserer: Helge Christensen, Dalgaardsparkcn 12. Lynge, tlf. Lynge 371. 
Sekretær Aage V Nielsen Thorupgaardallé 32, Vanløse tlf. 71 61 40. 
Forretningsfører Flemming Overgaard KrudtAmsvej 72, Dragør, tlf. 53 11 53. 
Bisidder: Fru Gurli Nielsen, Thorupgaardallé 32, Vanløse, tllf. 71 61 40. 
Bisidder: Ove J Mikkelstrup, Ærtemarken 63, Søborg, tlf. SØ 8862. 

Postgiro 1385 

MODI. inddag </. v. august 1966 kl. 20 . Set Andreasordenens selskabs¬ 
lokaler, Frederiksberg alle 11, København F. 

EMNE: Aage V. Nielsen: Dværg- og spurvepapegøjer, lysbilleder. 
FUGLEVENNERNE I AARHUS 

Mødet på Østergades Hotel torsdag den 9. juni, hvor Broch-Lips kom 
og tortalte om kanariefugle, havde ikke samlet mange mennesker, men 
de, som var der, havde en god aften. 

Juli og august måned holdes ingen møder, der holdes ferie. 

Finn Pedersen. 

Samarbejdet mellem danske fuglevenner 

SELSKABET FOR STUEKULTURER I DANMARK har på et bestyrel¬ 
sesmøde den 6. juli vedtaget at tilmelde sig SAMARBEJDET og har 
meddelt os dette. Vi føler os sikre på, at denne meddelelse vil blive 
modtaget med tilfredshed overalt i de samarbejdende foreninger, så 
Arbejdsudvalget glæder sig over nu at kunne byde Selskabets bestyrelse 
og medlemmer hjerteligt velkommen blandt de tilsluttede foreninger. 

Det er blandt andet allerede aftalt, at Selskabets mærkeringe og DF- 
ringene anerkendes gensidigt så langt Selskabets beholdning af ringe 
rækker, og at Selskabet derefter vil gå over til at benytte SAMARBEJ¬ 
DETS DF-ringe og kontrolregister. 

HELSINGØR FUGLEVENNER holder som tidligere nævnt udstilling 
i dagene 14.-16. oktober, men grundet på forandringer i lejemålsforhol¬ 
dene i Industriforeningen har man måttet leje lokaler i Folkets hus, og 
dette lejemål er først gået i orden den 16. juli. 

Reglerne for fotokonkurrencen kan derfor først offentliggøres i dette 
blads september-nummer. 

MØDELISTEN for august måned 1966. 

Dalo, by, forening, arrangement, mødested ugedag, klokkeslet og evt. 
program: 

6. ROSKILDE. Roskilde og Omegns Fugleforening, lokal volieretur, 
lørdag. Nærmere oplysninger sendes medlemmerne direkte. 

8. GLOSTRUP. Fuglevennen Glostrup, sommermøde hos Peter Hansen, 
Hjertingvej 25, mandag kl. 19. 

9. KØBENHAVN. Foreningen for Fuglevenner, møde, Set. Andreas Or¬ 
denens selskabslokaler, Frederiksberg alle 11, Kbhvn. F., tirsdag kl. 
20. Aage V. Nielsen: Dværg- og spurvepapegøjer, lysbilleder. 

13. FREDERIKSSUND. Stilekulturforeningen af 1960, volieretur til Hol¬ 
bæk. Torvet lørdag kl. 13,30, hjemkomst ca. kl. 18. 5 kr. pr. deltager. 

16. SØBORG. Søborg Stuekultur, møde, Egegårdsskolen, Ræveholmen, 
tirsdag kl. 19,30. 

18. KØBENHAVN, D. U. K. (Dndulatklubben) , møde hos Thor W. Stapf, 
Højsgårds alle 59, Hellerup, torsdag kl. 20. 

Følgende foreninger afholder ikke ordinære medlemsmøder i august: 
D.K.K. (Kanarie klub ben) - Helsingør Fuglevenner - Holbæk og Omegns 
Fuglevenner - Næstved Fuglevenner - Stuekulturs Fuglevenner . 

FASTLAGTE UDSTILLINGER: 

Oktober: 

7.- 9. Malmo 

14. -16. Helsingør 

15. -16. Holbæk 
21.-23. Frederikssund 
21.-23. Køge 

21. -23. Silkeborg 

22. -23. Svendborg 
28.-30. Næstved 
28.-30. Goteborg 

Medlemmers køb, salg og bytte 

Købes: 0,1 yngledygtig nymfeparakit. 

Aage V. Nielsen, Thorupgaard allé 32, Vanløse, telf. 71 61 40. 

Købes: 0,1 gråhovedet dværgpapegøje. 

Helmer Knudsen, Kronborg Ladegaardsvej 51, Hesingør, tlf. (03) 216119 

Sælges eller byttes: 1,1 rødvingede parakitter kan byttes med 1,1 ube- 
slægtede ca. V/i år gi. blå rosellaer, 1,1 4-årige bjerglori, har haft 2 un¬ 
ger, 1,1 sangparakitter fra april, sælges. 

Carl F. Skaf te, »Kildebo«, Sorø, tlf. (03) 63 03 96. 

Sælges: 1,1 rødhovedet papegøjeamadiner, 2,3 rødhovedet gouldsamadi- 
ner, 0,2 gulhovedet gouldsamadiner, 8 stk. mågefinke-fbroncefinke, alle 
unge fugle, eget opdræt. 

N. K. Nielsen, Dalgasvej 23, Holstebro, tlf. 074 - 22080 bedst mellem 7-9 

og 18-19. 

Købes: 0,1 Diamantdue (helst sølvfarvet eller halvblods). 

/. Fuglstrup, Drosselvej 5 kid., København F. 

Sælges: 1,0 lysegrøn, 1,0 himmelblå undulater af fin afstamning, DUK 
ring og stamkort. 

Knud Heine Nielsen, Odinsvej 17, Holstebro. 

Købes: 1,0 harlekinvagtel. 

Poul Frandsen, Brønshøjvej 80, København-Brønshøj, tlf. (01) 71 79 25. 


November: 

4. -6. Ringsted 

5. -6. Glostrup 
18.-20. Landskrona 
25.-27. Nykøbing Falster 
25.-27. Specialklubbernes 

landskåringsskue 


Arbejdsudvalget 

Sælges eller byttes: 1,1 blåkindet lori, 1,1 bjerglori, meget fint avlspar; 
med 0,1 pennant (stor) eller 1,1 rødvinget parakitter eller 1,1 blå rosel- 
laer. 

Købes: 0,1 stor pennant, 1-2 årig. 

Frank Bødker, Søndergd. 24, Odense, tlf. (09) 11 35 16, eft. kl. 18: 11 03 39 

Sælges: 0,1 rosellaparakit 64, kr. 150,-, 2,4 spidshalede bæltefinker pr. 
stk. kr. 45,-. 2,1 løggrønne papegøjeamadiner a kr. 30,-, 1,1 auroraastril- 
der kr. 45,-. 

Laurits Petersen, Konsul Jensensgade 9, Horsens. 

Sælges: 2,4 senegalduer a kr. 20,-, 2,0 stor halvmåneduer a kr. 30,-, 1,0 
sortbrystet vagtel kr. 15,-. 

Chr. Sandvig, Brond, Holm pr. Nordborg, tlf. (044) 51680. 

Sælges: 4 stk. splendid, ungfugle med fast D. F.-ring 1966, samlet uden 
garanti for køn kr. 1600,-, 1,1 splendid, ubeslægtede, fast D.F.-ring 1965. 
Max Briichle, Kollerup-sti 3, Ebeltoft, tlf. (063) 41549. 

Købes: 2,2 ensfarvede mågefinker. 

L. P. Madsen, Engeldrup pr. Grindløse. 

Sælges: Zebrafinker, hvide, brogede, normalfarvede. 

Købes: Marsvin, eller byttes med ovenstående. 

H. Poulsen, Holme Olstrup, tlf. Olstrup 145. 

Sælges: 1,2 sorthovedet dværgpapegøjer, ynglefugle, 2,2 harlekinvagtler. 
K. Hald Jørgensen, Kildebrøndevej 22, Køberihavn-Brh., tlf. Bella 9961. 

Sælges: 1,1 rødbuget parakitter, 3 år, 1,1 sangparakitter, 1 år, 1,2 pragt- 
rosellaer fra i år. 

Købes: 1,0 sangparakit, 2 år, købes. 

Børge Laursen, Skovlund 27, Vorup, Randers. 

Købes: 0,1 auroraastrild, 0,1 gulbuget sumpastrild, 0,1 grønrygget astrild 
Mogens Stig Andersen, Nørreparken 6, Frederikssund. 

Købes: 0,1 stor kubafinke. 

Aage Bottcher, Gyvelvej 5, Frederikssund. 

Sælges: 1,1 diamantduer, meget fint par kr. 70,-. 

Rolf Dyrling, Fjordvænget, Næstved, tlf. (03) 72 27 52. 

Sælges: 2,2 diamantfinker, 1,1 Diggels bæltefinker, 1,1 spidshalet bælte¬ 
finker, 2,0 sivastrilder. 

C. Munch, Raabylille, Stege, tlf. (03) 81 34 26. 


VETERINÆRE PRODUKTER 


kjjHSCrfS 

En gros & detail 

fMNiels E. Darboe, 

Rundgården 14, København, Søborg 

W Opdrætter af fugle i mere end 30 dr! 


VIT-MIN, vitaminpulver med mineraler. la kr. 4,50 

lb kr. 10,00 

BIRD TONIC, universal styrkemiddel.2b kr. 3,75 

MOULTONE, fremmer fjervæksten. ... 3a kr. 3,75 

A.B.C. Mixture, lindrer på astma, bronkitis og forkøl. 4b kr. 7,50 
AVOL, imod mavebesværligheder.5a kr. 5,00 


SCALY-CREAM, mod kalkben og skorper ved næsen 10a kr. 5,75 

10b kr. 7,50 

BIRD-SPRAY, forstøverflaske, frisker fjerdragten opl2a kr. 7,50 
Med forbehold for prisændringer. Ordrer over kr. 50,- franco. 


ET BILLIGT LEKSIKON 

fdr De nvis De lader 

STUEFUGLENE 

inatnnae. 

Vi indbinder dem i ægte Niger med guldtryk på ryggen for 
kun kr. 18,50 pr. årgang, ældre årg. kr. 19,00. 
Endvidere kan vi levere kassetter til at opbevare de løse 
blade i for kun kr. 6,75 pr. stk. Alle priser uden oms. 

(Vi har overtaget indbindingen efter Lindys Bogbinderi.) 
Med venlig hilsen 

CENTRUM 

BOGBINDERI & PAPIRVARER 
Frej as vej 10 . Kolding 
Tlf. (055) 23 351) 










NU Fuglebade 

- i 2 størrelser 

Model „Mini" til mindre volierer. 

Model „Grand" til storre volierer 

Kan betjenes med een hånd. 

Mål: 40 60 cm 

Mål: 25 x 35 cm. 

Vanddybde 0-40 mm. 

Vanddybde: 0-40 mm. 

Rumindhold 4 1 kr. 24,00 

Rumindhold: 3 1. kr. 14,00 


Om fuglebadene opfylder alle 

Kendte fuglefolk siger: 

krav? 

„Det er simpelthen de bedste, 


der nogensinde er fremstillet - 

VI sender omgående overalt pr. 


efterkrav. 

Et fuglebad er også en god 

Fås kun i 

GAVEIDE! 

Søllested 

Isenkram 

N P. Christensen, tlf. 131 

Seliested 


BROHOLMS DYREHANDEL 

Saltværksvej 142 - Kastrup - Telefon 503719 

Landets billigste forretning. Provinsordre m. 
garanteret levende ankomst. Stort vekslende 
udvalg i fugle og parakitter. 

Køb, salg. bytte. Korn i de rigtige blandingsforhold til de laveste 
priser. Kan betales med dyr eller fugle. 

VI Irar altid mere end 100 arter tisk. 

Venlig hilsen 

BROHOLM 


Stort udvalg i 
TROPISKE FUGLE 
og FISK 

Skriv eller ring — 
vi sender overalt 



fåorado 


„ W0 P 

f. TLF 2556Q^ x 












Cceg mærke til os! 

Vi findes allesammen 
blandt mange andre 
arter af fugle i 

UMBERTO’S FUGLEHUS 

HOWITZVEJ 74 - FASAN 7622 


SIGURD CHRISTENSEN 

Bøgevej 8-10 - Rosenvænget - Aarhus C. - Telefon 4 0339 

Levende dyr og fugle en gros - Import - Export 

Altid stort lager af sjældne fugle fra Syd- og Østafrika, samt mange 
arter sjældne tropiske stære, drosler tangarer, organister m. m. 


Parkfugle 

Forskellige traner, prydgæs og 
prydænder 

rede flamingo, sorte svaner m, m. 


Prisliste sendes kun til dyrehandlere der har butik og borgerskab. 
Købes: Undulater, kanariefugle, zebra- og mågefinker. 


BRDR. LOTZHØFPs EFTF. — Rinqstedgade 6-8 - Roskilde 

Tlf. (03) 35 32 07 - 35 00 61 Giro 42444 . Grandi. 1869 . Import af fuglefrø 


Harzerblanding. 

... pr. kg 1,70 

Tropeblanding. 

. - 

1,60 

Undulatblanding. 

. - 

1,50 

Papegøjeblanding ... 

. - 

3,30 

Parakitblanding. 

. - 

2,90 

Turteldueblanding... 

. - 

1,40 

Vagtelblanding. 

. - 

2,30 

Vildfugleblanding... . 

. - 

1,20 

Canariefrø. 

. - 

1,50 

Hampefrø. 

. - 

4,00 

Solsikke, stribet. 

- 

2,60 

Solsikke, sori. 

- 

2,20 

Solsikke, mixed. 

— 

2,50 

Valmuefrø, blåt.. 

. - 

6,85 


Hirse, gul. 

.. pr. kg 1,05 

Hirse, hvid. 

.... - 

1,50 

Hirse, rød. 

- 

1,60 

Hirse, senegal. 

.. .. - 

1,60 

Hirse, mohar. 

.... - 

1,50 

Hirse, japan. 

. ... - 

1,50 

Hirse, niger. 

. - 

2,30 

Kolbehirse. 

. ... - 

4,50 

Fugleryps nr. 1. 

. - 

2,00 

Raps, sort. 

. - 

1,80 

Uafskallet ris. 

. - 

2,00 

Hvidgranfrø. 

. - 

8,00 

Tidselfrø. 

... - 

8,00 

Afskallet fodergræs . 

. - 

3,00 


Ordrer^å 25 kr. franko + efterkrav. Skriv efter prisliste. 


Bladudv. Ansvarsh. red.: Albrecht-Møller, Christen Koids Alle 1, Kastrup 






























Frøhandler 

CHR. PETERSEN 

IMPORT . EXPORT 

Amagerbrogade 94-96 

København S. 

Tlf. 58 61 82 — 58 60 82 

Forlang 

vare- og prisliste tilsendt 

Forsendes overalt i landet. 

Ved samlet køb for mindst 25 kr. 
franco levering -f efterkrav 
Kvantumsrabat 


>1 

Prøv at se 
j de gamle blade 
hvorlænge min 
annonce har stået 
— og spørg 
saa efter de frøsorter 
De ellers har søgt 
forgæves. 

_ J 



R Si lus’ Perforh, 

blød fod erhl fol.a. 
undulater, cr 
uundværligt ^oni 
tilskudsfocler. 

Et menneske behøver 
jo ogs.i kødjgrudcn brød 
og RaripflerfordhV3?rc i 
form. Véd regelmæssig 
tilsætning ti I foderet oj 


R 5LUIS’ PERFORT 


holder Pe Deres {ugle sunde 
og yngl c vil lige. 

Vug I cres u 1 hu te rnc forbed t es 
betydeligt. 

Pr\5veposcr stilles gerne 
grut ^ h I disposition • 


gngros H010ERMATTHIESSEN 

Overgaden oven Vandet44 
København iC Tlf.ASta 6245 


Holger Mattkiessen 

Overgaden oven Vandet 44 
København K. 


Største import af fuglefrø 


Vitaminiserede frøblandinger 


Kun 


en gros 


Spørg efter vore varer hos 
Deres leverandør 









ALTID SUNDE OG RASKE FUGLE, NAR DE BRUGER 


Vitahraft 


Dette moderne vitaminiserede fuglefoder er det 

mest købte i Danmark 

\itakraft er som selve naturens ernæring til fuglene; *dle sol¬ 
modne fro direkte fra dyrenes hjemlande, men tilsat vitaminer, 
bihonning, levertran, kalk, æggehvide og sporestoffer. 

Derfor er Vita kraft-fugle så sunde, livlige 
modstandsdygtige og livsglade. 

\OOLE TIPS: 

De originale plomberede storforbrugerpakninger pa 2,5 01 
5 kg er væsentlig billigere for opdrættere og storforbrugere. 

De forskellige sorter VITAKRAFT-OPMADMNGSFO- 
* DER garanterer opdrætterne meget ftne resultater. 

Alle arter fuglesyndomme kan bekæmpes med den bekendte 
fugle-hiælp fra Vitakraft. 

Forlang venligst brochurer hos Deres fugle handler eller direkte ho i 
xeneralrepreesentanten: 

UNICUM - UMBERTO NILSSON JUN. 

HOWITZNEJ 67A . KØBENHAVN F . FASAN 76 22 


FUGLEBURE 

10% RABAT 

Mod forevisning af medlemskort fra >F.f.F.< 

Flyvebure 

Ynglebure 

og Rekvisitter 

Forlang tilbud Rigtige priser 

Vesterbros Dyrehandel 

H Christiansen 

Tlf: 10184 . Saxogade 88 . København V 










